text: [{"text_idx": "#000000", "text": "Kardo: \u201cUnsay 500 pesos. Naa ganiy singkuwenta pesos ra. O baynte pesos! Naay mga politikong chipipay, no?\u201d"}, {"text_idx": "#000001", "text": "Berto: \u201cMao ba, Pre. Nan, nganong naka singko mil man ka?\u201d"}, {"text_idx": "#000004", "text": "Kardo: \u201cUnsay sala? Unsay doble?\u201d"}, {"text_idx": "#000005", "text": "Berto: \u201cUna, Pre, sala nang mobaligyag boto. Sagrado ang katungod natong moboto, unya ato lang ibaligya? Ikaduha, labaw nang sala nga imong ibaligya sa makadaghan ang imong usa ra ka boto. Di ba na panikas?\u201d"}, {"text_idx": "#000007", "text": "Kardo: \u201cNahimuot lang ko, Pre. Karon lang ko nasayod nga kahibalo kang mosermon. Pero sori kay dili ko bilib sa imong punto. Ang akong boto, ako. Akoy tag-iya sa akong boto. Akoy magbuot unsay buhaton nako niini. Kon gusto nako ning ibaligya, walay makapugong nako.\u201d"}, {"text_idx": "#000009", "text": "Kardo: \u201cVoters education? Baliktad ang akong pagtuo, Pre. Ang nagkinahanglan og edukasyon mao ang atong politiko. Angay silang edukahon nga dili mamalit og boto, dili maghinakog sa puwesto, ug nga sila angay magtininuod sa ilang pagserbisyo alang sa kalamboan sa atong nasod. Mas gamay lang sila busa mas dali edukahon ikomparar sa milyon-milyon ka mga botante.\u201d"}, {"text_idx": "#000012", "text": "Kardo: \u201cKay laing tawo ang nagpahimulos sa imong boto. Laing tawo ang nagbaligya sa imong boto. Samtang ako, ako ang nakakuwarta sa akong boto.\u201d"}, {"text_idx": "#000013", "text": "Berto: \u201cUnsay buot mong ipasabot, Pre?\u201d"}, {"text_idx": "#000014", "text": "Kardo: \u201cAng atong mga boto, Pre, gipasa-pasa nag baligya sa laing mga tawo. Daghang kamot ang agian ana. Gikan sa pagboto, pag-ihap sa presinto, pagtala sa mga election returns, pagkanbas sa lungsod hangtod sa nasyonal. Milyon-milyon ang baligyaanay sa mga boto.\u201d"}, {"text_idx": "#000019", "text": "Berto: \u201cBasta ako, Pre, dili mobaligya sa akong boto. Motuo ko anang poster dihas mga bangko nga nag-ingon: \u2018Be honest, even if others are not; Be honest, even if others will not; Be honest, even if others cannot.\u2019 Sa binisaya pa, Magpakamatinud-anon, bisag ang uban dili matinud-anon; Magpakamatinud-anon, bisag ang uban dili magpakamatinud-anon; Magpakamatinud-anon, bisag ang uban dili makapagmatinud-anon.\u2019 Kay naa sa tagsa-tagsa nato ka kamot ang kaluwasan sa atong nasod.\u201d"}, {"text_idx": "#000020", "text": "Kardo: \u201cAmen. Isangyaw na didto sa mga politiko ug COMELEC.\u201d"}, {"text_idx": "#000022", "text": "Ordinary Filipino families could hardly feel effect of lower inflation"}, {"text_idx": "#000023", "text": "Davao councilor alarmed over surge in dengue cases, deaths"}, {"text_idx": "#000026", "text": "Davao councilor seeks regulation of plastic grocery bags"}, {"text_idx": "#000028", "text": "25 delegates from Mindanao to join international expo in Sabah"}, {"text_idx": "#000031", "text": "Japanese firm looking for more suppliers of coconut-based food products"}, {"text_idx": "#000035", "text": "Kadayawan Festival 2023 event guide"}, {"text_idx": "#000038", "text": "MindaNews is the news service arm of the Mindanao Institute of Journalism. It is composed of independent, professional journalists who believe and practice people empowerment through media."}]